钦定古今图书集成/理学汇编/学行典/第248卷 > 张准
## 钦定古今图书集成/理学汇编/学行典/第248卷 > 张准

按《苏州府志》：“张准，字元平，昶仲子。习举子业，垂成，父
客都下，驰书召之，即投业而往。有常清者，与共事贸
易，准什一中分其息，犹以为未足，讼于官，不胜，又嗾
戚属之豪者。”其肆而据之，准即行避焉。其人两遇
寇，悉丧所有，准独无恙。痛母胡早世，事继母王以孝
闻。王年九十六而没，一日方晡食，有仆归自都，下报
车覆，计所失五百金，饮啖如故。闻仲子取解北畿，家
人未见其动色。时钱法不行，郡守胡缵宗将峻治高
准之行，邀之坐而问政焉，叹曰：“有德之言也。”遂尔缓
之。